CELEX: 62014TJ0723
Language: lv
Date: 2016-06-02 00:00:00
Title: Vispārējās tiesas spriedums (septītā palāta), 2016. gada 2. jūnijs (Izvilkumi).#HX pret Eiropas Savienības Padomi.#Kopējā ārpolitika un drošības politika – Ierobežojoši pasākumi pret Sīriju – Līdzekļu iesaldēšana – Prasījumu grozīšana – Kļūda vērtējumā.#Lieta T-723/14.

T‑723/1462014TJ0723EU:T:2016:33200011122T
      VISPĀRĒJĀS TIESAS SPRIEDUMS (septītā palāta)
      2016. gada 2. jūnijā * (
            *1
         )
      “Kopējā ārpolitika un drošības politika — Ierobežojoši pasākumi pret Sīriju — Līdzekļu iesaldēšana — Prasījumu grozīšana — Kļūda vērtējumā”
      Lieta T‑723/14
      
         
            HX
          , ar dzīvesvietu Damaskā (Sīrija), ko pārstāv S. Koev, advokāts,
      prasītājs,
      pret
      
         Eiropas Savienības Padomi, ko pārstāv I. Gurov un S. Kyriakopoulou, pārstāvji,
      atbildētāja,
      par prasību, pamatojoties uz LESD 263. pantu, atcelt Padomes 2014. gada 22. jūlija Īstenošanas lēmumu 2014/488/KĀDP, ar kuru īsteno Lēmumu 2013/255/KĀDP par ierobežojošiem pasākumiem pret Sīriju (OV 2014, L 217, 49. lpp.), Padomes 2014. gada 22. jūlija Īstenošanas regulu (ES) Nr. 793/2014, ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2014, L 217, 10. lpp.), un Padomes 2015. gada 28. maija Lēmumu (KĀDP) 2015/837, ar ko groza Lēmumu 2013/255/KĀDP par ierobežojošiem pasākumiem pret Sīriju (OV 2015, L 132, 82. lpp.), daļā, kurā prasītāja uzvārds ir iekļauts to personu un vienību sarakstā, attiecībā uz kurām piemērojami ierobežojošie pasākumi.
      VISPĀRĒJĀ TIESA (septītā palāta)
      šādā sastāvā: palātas priekšsēdētājs M. van der Vaude [M. van der Woude], tiesneši I. Višņevska-Bjalecka [I. Wiszniewska-Białecka] un I. Uljoa Rubio [I. Ulloa Rubio] (referents),
      sekretāre M. Maresko [M. Marescaux], administratore,
      ņemot vērā rakstveida procesu un 2015. gada 8. decembra tiesas sēdi,
      pasludina šo spriedumu.
      
         Spriedums (
            1
         )
      [..]
      
         Juridiskais pamatojums
      
      
         Par lūguma grozīt prasības pieteikumu pieņemamību
      
      
               27
            
            
               Kā izriet no šī sprieduma 18. punkta, Padome ar Lēmumu 2015/837 ir pagarinājusi Lēmuma 2013/255, kas grozīts ar apstrīdēto lēmumu, [iedarbību]. Prasītājs tiesas sēdē lūdza grozīt prasības pieteikumu.
            
         
               28
            
            
               No [Vispārējās tiesas] Reglamenta 86. panta 1. un 2. punkta izriet, ka, ja tiesību akts, kuru lūgts atcelt, ir aizstāts vai grozīts ar citu tiesību aktu, kam ir tāds pats priekšmets, prasītājs pirms tiesvedības mutvārdu daļas pabeigšanas var grozīt prasības pieteikumu, lai ņemtu vērā šo jauno faktu. Prasības pieteikuma grozījumi ir jāiesniedz kā atsevišķs dokuments LESD 263. panta sestajā daļā paredzētajā termiņā, kurā var lūgt atcelt tiesību aktu, kas pamato prasības pieteikuma grozīšanu.
            
         
               29
            
            
               Tādējādi, lai izpildītu Reglamenta 86. panta 2. punktā izvirzītās prasības, prasības pieteikuma grozījumi ir jāiesniedz kā atsevišķs dokuments. Ir jākonstatē, ka prasītājs tiesas sēdē mutvārdos ir lūdzis grozīt prasības pieteikumu. Tādējādi, tā kā [prasītājs] nav ar atsevišķu dokumentu iesniedzis prasības pieteikuma grozījumus, kā tas paredzēts Reglamenta 86. panta 2. punkta noteikumos, ir jāuzskata, ka lūgums grozīt prasības pieteikumu ir nepieņemams.
            
         
               30
            
            
               Ņemot vērā iepriekš izdarītos konstatējumus, prasījumi atcelt tiesību aktus šajā lietā ir jāuzskata par pieņemamiem vienīgi daļā, kurā ar tiem lūgts atcelt apstrīdēto lēmumu un regulu (turpmāk tekstā – “apstrīdētie tiesību akti”).
               [..]
            
          
            
               Ar šādu pamatojumu
               VISPĀRĒJĀ TIESA (septītā palāta)
               nospriež:
            
          
            
               
                        
                           1)
                        
                     
                     
                        
                           atcelt Padomes 2014. gada 22. jūlija Īstenošanas lēmumu 2014/488/KĀDP, ar ko īsteno Padomes Lēmumu 2013/255/KĀDP par ierobežojošiem pasākumiem pret Sīriju, un Padomes 2014. gada 22. jūlija Īstenošanas regulu (ES) Nr. 793/2014, ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā, daļā, kurā tie attiecas uz HX;
                           
                        
                     
                  
          
            
               
                        
                           2)
                        
                     
                     
                        
                           pārējā daļā prasību noraidīt;
                        
                     
                  
          
            
               
                        
                           3)
                        
                     
                     
                        
                           Eiropas Savienības Padome sedz savus, kā arī atlīdzina HX tiesāšanās izdevumus.
                        
                     
                  
          
               
                  
                     
                        
                           Van der Woude
                        
                        
                           Wiszniewska-Białecka
                        
                        
                           Ulloa Rubio
                        
                     
                     Pasludināts atklātā tiesas sēdē Luksemburgā 2016. gada 2. jūnijā.
                     [Paraksti]
                  
               
            (
            *1
         )	* Tiesvedības valoda – bulgāru.
      (
            1
         )	Ietverti tikai tie šī sprieduma punkti, kuru publicēšanu Vispārējā tiesa uzskata par lietderīgu.